
Acél oszloptalpak teherbírásának vizsgálata

„I” és „H” szelvényű acél rúdelemek korszerű kapcsolatai homloklemezes kialakítással készülnek. Ezeknek a homloklemezes kapcsolatoknak egy speciális fajtáját az oszloptalpak alkotják, mivel itt két eltérő mechanikai jellemzőkkel bíró anyag – acél és beton – megfelelő kapcsolatát szükséges biztosítani.
František Wald kutatómérnök a Prágai Műszaki Egyetem Építőmérnöki Karának professzora kutatásokat végzett a négycsavaros talpcsomópontok teherbírásának meghatározására vonatkozóan. Kutatási eredményei alapját képezték a későbbi Eurocode 3 szabványban szereplő eljárásnak (komponens módszer). Így a szabványban található eljárás egy egyszerűsített formája a kutatásokban alkalmazott módszernek.
Célul tűztem ki:
• a szabványban található összefüggések fizikai tartalmának felderítését
• a két módszer összehasonlítását
• a szabványban alkalmazott egyszerűsítések talpcsomópontok teherbírására gyakorolt hatásának meghatározását
• a csomópontok tervezésének megkönnyítését teherbírási vonal megalkotásával.



